open-index/open-wikipedia-markdown huggingface dataset:
Λουκάς Νάκος

Ο **Λουκάς Π. Νάκος** (1865 – 19 Αυγούστου 1933) ήταν Έλληνας δικηγόρος και πολιτικός, ο οποίος χρημάτισε υπουργός Γεωργίας. Κόρη του ήταν η γνωστή συγγραφέας Λιλίκα Νάκου.

## Βιογραφία
Γεννήθηκε στη Λιβαδειά και καταγόταν από την ιστορική οικογένεια των Νάκων. Σπούδασε Νομικά στο πανεπιστήμιο των Αθηνών και στο εξωτερικό. Κατά τα Αθεϊκά του Βόλου ήταν δικηγόρος του Δελμούζου. Ασχολήθηκε με τα κοινά από πολύ νέος και εξελέγη πολλές φορές βουλευτής Αττικοβοιωτίας (1912, 15, 17) και Αθηνών με το Κόμμα Φιλελευθέρων (1928) .

Στην κυβέρνηση του Κονδύλη το 1926, ο Νάκος ανέλαβε προσωρινά υπουργός Οικονομίας από τις 6 ως τις 17 Σεπτεμβρίου 1926 και υπουργός Γεωργίας, Εμπορίου και Βιομηχανίας από τις 26 Αυγούστου 1926 ως τις 16 Οκτωβρίου 1926, οπότε παραιτήθηκε. 

Δημοσίευσε πολλές νομικές μελέτες. Πέθανε το 1933, έπειτα από μακρά ασθένεια. Ανηψιά του ήταν η Πολυξένη Νάκου, μητέρα του Πέτρου Κόκκαλη.

## Επιλεγμένα έργα
**Συμβολή εις την σύγχρονον ελληνικήν ιστορίαν Η πολιτική του κ. Γ. Θεοτόκη*. Εν Αθήναις Τυπογραφείον Παρασκευά Λεώνη 1912. 	
**Συμβολή εις την σύγχρονον ελληνικήν ιστορίαν :Βασιλεία και πολίτευμα*, Εν Αθήναις :Τυπογραφείον ¨Εστία¨ Κ. Μάισνερ και Ν. Καργαδούρη, 1913. 	

## Παραπομπές


Κατηγορία:Έλληνες υπουργοί Γεωργίας
Κατηγορία:Έλληνες υπουργοί Εθνικής Οικονομίας
Κατηγορία:Βουλευτές Αττικοβοιωτίας
Κατηγορία:Βουλευτές εκλεγμένοι με το κόμμα των Φιλελευθέρων
Κάστρο της Δημάτρας

Το **Κάστρο της Δημάτρας** ήταν Φράγκικο κτίσμα του 13ου αιώνα, που δεν σώζονται ερείπια του σήμερα, στην σημερινή Αρκαδία. Το κάστρο βρισκόταν στον δρόγγω των Σκορτών ανάμεσα σε Τρίπολη και Σπάρτη στο χωριό Καστρί. 

Χτίστηκε από τον δούκα των Αθηνών και Βάιλο του Πριγκιπάτου της Αχαΐας Γουλιέλμο ντε λα Ρος. Πιθανότατα χτίστηκε ανάμεσα στο 1285-1287 δεδομένου ότι ο Γουλιέλμος χρημάτισε βάιλος αυτή την περίοδο. Αναφέρεται ότι καταστράφηκε σε άγνωστο χρόνο από τους Έλληνες. 

## Πηγές
* Ιστορία της Φραγκοκρατίας εν Ελλάδι (1204-1566) / Ουΐλλιαμ Μίλλερ, μετάφρ. Σπυρ. Π. Λάμπρου, μετά προσθηκών και βελτιώσεων, Εν Αθήναις Ελληνική Εκδοτική Εταιρεία, 1909-1910
* Χρονικών Μορέως (ανάτυπο): Ιστορικά και Τοπωνυμικά / Στεφάνου Ν. Δραγούμη, Εν Αθήναις: Τύποις Π. Δ. Σακελλαρίου, 1912.

## Παραπομπές


Κατηγορία:Κάστρα του Πριγκιπάτου της Αχαΐας
Κατηγορία:Κάστρα της Αρκαδίας
Κάστρο της Αγίας Ελένης

Το **Κάστρο της Αγίας Ελένης** είναι φράγκικο κτίσμα του 13ου αιώνα όπου ερείπια του σήμερα σώζονται στο χωριό Θεισόα Ηλείας στα σύνορα των νομών Ηλείας - Αρκαδίας. Ήταν ένα από τα κάστρα του Βαρώνου της Καρύταινας κτισμένο στον τότε "δρόγω των Σκορτών" για έλεγχο της περιοχής και των ανυπότακτων κατοίκων της.

Ήταν χτισμένο πάνω σε αρχαία ερείπια, ο λόφος στην αρχαιότητα ήταν η οχυρωμένη ακρόπολη της κοντινής αρχαίας Θεισόας. Οι Φράγκοι ανασκεύασαν το αρχαίο τείχος και πρόσθεσαν πύργους κι άλλα οχυρωματικά έργα. Χτίστης του αναφέρεται ο Ούγκο ντε Μπρυγέρ πρώτος βαρώνος της Καρύταινας που κατέλαβε τον οικισμό που υπήρχε εκεί το 1209. Στο εσωτερικό του έκτισαν και την λατινική εκκλησία της Αγίας Ελένης (Sainte-Hellène) από την οποία ονομάστηκε και το κάστρο. 

Το 1302 επαναστάτησαν οι κάτοικοι της περιοχής και ήρθε προς βοήθεια τους ο Κωνσταντίνος Παλαιολόγος όπου πολιόρκησε το κάστρο το κατέλαβε και έπειτα το κατέστρεψε. Αναφέρεται ότι το βρήκαν με μικρή φρουρά και αφού πρώτα έβαλαν φωτιά έπειτα το κατέστρεψαν εντελώς. 

## Πηγές
* Ιστορία της Φραγκοκρατίας εν Ελλάδι (1204-1566) / Ουΐλλιαμ Μίλλερ, μετάφρ. Σπυρ. Π. Λάμπρου, μετά προσθηκών και βελτιώσεων, Εν Αθήναις Ελληνική Εκδοτική Εταιρεία, 1909-1910
* Θεισόα - Λάβδα, ανακτήθηκε 14 Μαΐου 2013
* ''Ολυμπιακά Χρονικά" τόμος Γ΄, συλλογικό έργο, Έκδοσις συλλόγου Ολυμπίων, Αθήνα 1972, σελ 243-244

Κατηγορία:Κάστρα του Πριγκιπάτου της Αχαΐας
Κατηγορία:Κάστρα της Ηλείας
Κατηγορία:Βαρωνία της Καρύταινας
Κάστρο του Περιγαρδίου

Το **Κάστρο του Περιγαρδίου** είναι φράγκικο φρούριο στην Ηλεία πιθανότατα του 13ου αιώνα στα σύνορα των νομών Ηλείας - Αρκαδίας στον *δρόγω των Σκορτών*. Το όνομα του ήταν (Στα γαλλικά:) *Beauregard* κι εκ παραφθοράς αποκαλούνταν Περιγάρδι, έτσι αναφέρεται και στο Ελληνικό χρονικό του Μορέως. Αναφέρεται ότι ανήκε στον Βαρώνο της Καρύταινας κτισμένο στην περιοχή της αρχαίας Ήλιδας .

Το κληρονόμησε το 1312 η Μαργαρίτα της Σαβοΐας (Βασίλισσα της Ιταλίας) Βαρωνέσσα της Καρύταινας μέσω διαθήκης από την μητέρα της Ισαβέλλα Βιλλεαρδουίνου Πριγκίπισσας της Αχαΐας που ήταν η προηγούμενη ιδιοκτήτης του και το είχε κληρονομήση από τον Γκυ ντε Μπριέν.

Το όνομα του αναφέρεται συχνά στο χρονικό του Μορέως , ήταν σημαντικό κάστρο κοντά στο πέρασμα για τον δρόγω των Σκορτών που ήταν ανυπόταχτοι κι έπειτα στα σύνορα με το Δεσποτάτο του Μυστρά.

## Πηγές
* Ιστορία της Φραγκοκρατίας εν Ελλάδι (1204-1566) / Ουΐλλιαμ Μίλλερ, μετάφρ. Σπυρ. Π. Λάμπρου, μετά προσθηκών και βελτιώσεων, Εν Αθήναις Ελληνική Εκδοτική Εταιρεία, 1909-1910
* Χρονικό του Μορέως, από τα Google books

Κατηγορία:Κάστρα του Πριγκιπάτου της Αχαΐας
Κατηγορία:Κάστρα της Ηλείας
Κατηγορία:Βαρωνία της Καρύταινας
Live in Europe (δίσκος του Ρόρι Γκάλαχερ)

Το **Live in Europe** είναι το πρώτο ζωντανά ηχογραφημένο άλμπουμ του μπλουζ ροκ κιθαρίστα Ρόρι Γκάλαχερ, το οποίο κυκλοφόρησε το Μάιο του 1972 μέσω της δισκογραφικής εταιρείας "Buddha Records" και επανεκδόθηκε στις 30 Ιανουαρίου 1999 από την "Capo Records" με δύο επιπλέον τραγούδια, τα "*What in the World*" και "*Hoodoo Man*".
Οι ηχογραφήσεις οι οποίες παρουσιάζονται στο συγκεκριμένο άλμπουμ προέρχονται από την ευρωπαϊκή περιοδεία του Γκάλαχερ την άνοιξη του 1972, η οποία πέρασε από τη Γερμανία, τη Μεγάλη Βρετανία και τη Γαλλία. Μόνο δύο τραγούδια είχαν κυκλοφορήσει στο παρελθόν, τα "*Laundromat*" και "*In Your Town*" τα οποία περιέχονται στο ομώνυμο άλμπουμ του Γκάλαχερ και το "*[[Deuce]]*", αντίστοιχα.
Το "*Live in Europe*" ανέβηκε στο βρετανικό Top-10 ενώ έγινε ο πρώτος δίσκος του καλλιτέχνη ο οποίος κατάφερε να μπει στο Billboard 200, φθάνοντας στο # 101.

## Τραγούδια
1. **Messin' With the Kid** *(Wells)* - 6:25
2. **Laundromat** *(Gallagher)* - 5:12
3. **I Could've Had Religion** *(Gallagher)* - 8:35
4. **Pistol Slapper Blues** *(Fuller)* - 2:54
5. **Going to My Hometown** *(Gallagher)* - 5:46
6. **In Your Town** *(Gallagher)* - 10:03
7. **Bullfrog Blues** *(Gallagher)* - 6:47

## Θέσεις τσαρτ
***Live in Europe*** *(άλμπουμ)*

***Επίσημη κυκλοφορία: [[14 Μαΐου]] [[1972]]***

## Βραβεία
***Live in Europe*** *(άλμπουμ)*
Ηνωμένο Βασίλειο (*BPI Certification*): Χρυσός

## Οι μουσικοί
Οι μουσικοί οι οποίοι συμμετείχαν στις ηχογραφήσεις του "*Live in Europe*" είναι οι εξής:

*Ρόρι Γκάλαχερ - φωνητικά, κιθάρα
*Τζέρι ΜακΑβόι - μπάσο
*Γουίγκαρ Κάμπελ - κρουστά, τύμπανα

## Πηγές
* Allmusic review
* Sputnik Music review
* Επίσημο site του Rory Gallagher
* Αρχείο συναυλιών του Γκάλαχερ
* Αμερικανικά τσαρτ
* Βρετανικά τσαρτ
* Γερμανικά τσαρτ
* Βραβεύσεις από τη BPI

Κατηγορία:Δισκογραφία του Ρόρι Γκάλαχερ
Κατηγορία:Άλμπουμ του 1972
Blueprint

Το **Blueprint** είναι το τρίτο στούντιο άλμπουμ του μπλουζ ροκ κιθαρίστα Ρόρι Γκάλαχερ, το οποίο κυκλοφόρησε το Φεβρουάριο του 1973 μέσω της δισκογραφικής εταιρείας "Polydor Records" και επανεκδόθηκε στις 22 Φεβρουαρίου 2000 από την "Buddha Records" με δύο επιπλέον τραγούδια, τα "*Stompin' Ground*" και "*Treat Her Right*" του Ρόι Χεντ.
Αυτός ήταν ο πρώτος δίσκος του σχήματος στον οποίο συμμετείχε ο πρώην ντράμερ των Killing Floor, Ροντ ντε Αθ στη θέση του Γουίγκαρ Κάμπελ, ενώ ο Γκάλαχερ αποφάσισε να εμπλουτίσει τον ήχο του συγκροτήματος και αφού επί έξι χρόνια με τους Taste και το προσωπικό του σχήμα δούλευε ως τρίο, πρόσθεσε στη σύνθεση τους τον Λου Μάρτιν ο οποίος έπαιζε πλήκτρα. Αυτή η σύνθεση του σχήματος του Γκάλαχερ παρέμεινε μαζί για πέντε χρόνια με τελευταίο δίσκο τους το "*[[Calling Card]]*".
Εμπορικά, το συγκεκριμένο άλμπουμ συνέχισε την επιτυχία του "*[[Live in Europe (δίσκος του Ρόρι Γκάλαχερ)|Live in Europe]]*" ανεβαίνοντας στο # 12 των βρετανικών τσαρτ. Στις 25 Φεβρουαρίου 2005, το "*Blueprint*" βραβεύθηκε ως χρυσό για τις πωλήσεις του στη Μεγάλη Βρετανία.

## Τραγούδια
1. **Walk On Hot Coals** *(Gallagher)* - 6:59
2. **Daughter of the Everglades** *(Gallagher)* - 6:09
3. **Banker's Blues** *(Gallagher)* - 4:42
4. **Hands Off** *(Gallagher)* - 4:27
5. **Race the Breeze** *(Gallagher)* - 6:51
6. **Seventh Son of a Seventh Son** *(Gallagher)* - 8:22
7. **Unmilitary Two-Step** *(Gallagher)* - 2:45
8. **If I Had A Reason** *(Gallagher)* - 4:27

## Θέσεις τσαρτ
***Blueprint*** *(άλμπουμ)*

***Επίσημη κυκλοφορία: [[18 Φεβρουαρίου]] [[1973]]***

## Βραβεία
***Blueprint*** *(άλμπουμ)*
Ηνωμένο Βασίλειο (*BPI Certification*): Χρυσός

## Οι μουσικοί
Οι μουσικοί οι οποίοι συμμετείχαν στις ηχογραφήσεις του "*Blueprint*" είναι οι εξής:

*Ρόρι Γκάλαχερ - φωνητικά, κιθάρα
*Τζέρι ΜακΑβόι - μπάσο
*Ροντ ντε Αθ - κρουστά, τύμπανα
*Λου Μάρτιν - πλήκτρα

## Πηγές
* Allmusic review
* Sputnik Music review
* Επίσημο site του Rory Gallagher
* Αμερικανικά τσαρτ
* Βρετανικά τσαρτ
* Γερμανικά τσαρτ
* Βραβεύσεις από τη BPI

Κατηγορία:Δισκογραφία του Ρόρι Γκάλαχερ
Κατηγορία:Άλμπουμ του 1973
Αποστολίνα Δημητρίου

Η **Αποστολίνα Δημητρίου** (γεν. Νταφίνα Ντιμίτρι/Δάφνη Δημήτρη) είναι Ελληνίδα διεθνής αθλήτρια της χειροσφαίρισης.

## Βιογραφικά στοιχεία
Γεννήθηκε στην Κορυτσά το 1990 και μεγάλωσε στη Θεσσαλονίκη. Αγωνίζεται τόσο στην θέση του *Πλέι Μέικερ* όσο και στου *Αριστερού Ίντερ*.

## Καριέρα
Στελέχωσε για πολλά χρόνια τα τμήματα πετοσφαίρισης του Άρη Θεσσαλονίκης. Τη σαιζόν 2011-2012 δόθηκε με δανεισμό στην ομάδα των Πρωτοπόρων Θεσσαλονίκης που αγωνιζόταν στην Α2 Εθνική. Το καλοκαίρι του 2012 μεταγράφηκε στην πρωταθλήτρια Ελλάδας 2011-2012 ομάδα της Ορμής ΛΟΥΞ Πάτρας στην οποία παρέμεινε για μία σαιζόν. Το 2014 άρχισε να αγωνίζεται με τη φανέλα της Γερμανικής ομάδας TV Oyten Vampires με έδρα τη Βρέμη στην 3η εθνική κατηγορία της Γερμανίας. Το 2015 επέστρεψε στο ελληνικό πρωτάθλημα και άρχισε να αγωνίζεται με τη φανέλα της Αναγέννηση Άρτας.

Η Αποστολίνα Δημητρίου συμμετέχει τα τελευταία χρόνια και στο Πανελλήνιο πρωτάθλημα Μπιτς Χάντμπολ με την ομάδα της Αβάν Γκαρντ (Avant Garde) (νυν Σπάρτακος Α.Σ.).

Είναι διεθνής σε σάλα και άμμο.

## Τίτλοι
* Χρυσό μετάλλιο με την Εθνική Ελλάδας στο Μπιτς Χάντμπολ στο Παγκόσμιο Πρωτάθλημα: 2018
* Χρυσό μετάλλιο με την Εθνική Ελλάδας στο Μπιτς Χάντμπολ στους II Παράκτιους Μεσογειακούς Αγώνες: 2019
* Αργυρό μετάλλιο με την Εθνική Ελλάδας στο Μπιτς Χάντμπολ στους I Παράκτιους Μεσογειακούς Αγώνες: 2015
* Πρωταθλήτρια Ευρώπης στο Μπιτς Χάντμπολ (EBT Masters): 2009 (Avant Garde)
* Δευτεραθλήτρια Ευρώπης (αργυρό μετάλλιο) στο Μπιτς Χάντμπολ (EBT Masters): 2016 (Σπάρτακος Α.Σ.)
* Πρωταθλήτρια στο Πανελλήνιο πρωτάθλημα Μπιτς Χάντμπολ (9): 2009, 2010, 2011, 2012, 2013 (Avant Garde), 2015, 2016, 2018, 2019 (Σπάρτακος Α.Σ.)
* Κυπελλούχος στο Πανελλήνιο κύπελλο Μπιτς Χάντμπολ (5): 2015, 2016, 2017, 2018, 2019 (Σπάρτακος Α.Σ.)

## Διακρίσεις
* 6η θέση στο Ευρωπαϊκό Πρωτάθλημα Beach Handball: 2017
* Καλύτερη Παίκτρια (MVP) στο Πανελλήνιο πρωτάθλημα Μπιτς Χάντμπολ: 2019
* Καλύτερη Παίκτρια (MVP) στο Πανελλήνιο πρωτάθλημα Beach Handball νεανίδων: 2009
* Φιναλίστ πρωταθλήματος Ελλάδας: 2013 (Ορμή)
* Φιναλίστ πρωταθλήματος Μπιτς Χάντμπολ: 2017 (Σπάρτακος Α.Σ.)

## Παραπομπές


## Εξωτερικοί σύνδεσμοι
* Προφίλ της αθλήτριας από την Ευρωπαϊκή Ομοσπονδία Χάντμπολ. *eurohandball.com*. Αρχειοθετημένο αντίγραφο, 29/8/2019. Ανακτήθηκε: 8/7/2020.
* Προφίλ της αθλήτριας από την Ελληνική Ομοσπονδία Χάντμπολ. *handball.gr*. Αρχειοθετημένο αντίγραφο, 2/7/2013. Ανακτήθηκε: 29/1/2022.

Κατηγορία:Αθλήτριες της εθνικής Ελλάδος χειροσφαίρισης
Κατηγορία:Χειροσφαιριστές Ορμής Πάτρας
Ανόβ της Αρμενίας

Ο **Ανόβ της Αρμενίας** ήταν πρίγκηπας της βασιλικής οικογένειας των Αρσακιδών της Αρμενίας που έζησε τον 4ο αιώνα. Μεγαλύτερος γιος του βασιλιά της Αρμενίας Αρσάκη Β' (350 - 368) από άγνωστη μητέρα και εγγονός του βασιλιά Τιράν (339 - 350). Πληροφορίες γι'αυτόν έχουμε από τον Αρμένιο ιστορικό του 5ου αιώνα Φαύστο του Βυζαντίου. Ο Ανόμπ αν και μεγαλύτερος γιος του Αρσάκη δεν τον διαδέχθηκε στον θρόνο επειδή ήταν νόθος διάδοχος ήταν ο μικρότερος αδελφός του Πάπ της Αρμενίας, ο Ανόβ θα παντρευτεί μια άσημη γυναίκα με την οποία θα αποκτήσει γιό τον Βαρασδάτη ο οποίος θα γίνει βασιλιάς της Αρμενίας (374 - 378) όταν διαδεχθεί τον θείο του Παπ.

## Πηγές

**Faustus of Byzantium, History of the Armenians, 5th Century*
**Encyclopaedia Iranica: Armenia and Iran II. The pre-Islamic period*
**R.G. Hovannisian, The Armenian People From Ancient to Modern Times, Volume I: The Dynastic Periods: From Antiquity to the Fourteenth Century, Palgrave Macmillan, 2004*
**V.M. Kurkjian, A History of Armenia, Indo-European Publishing, 2008*

Κατηγορία:Μονάρχες της Αρμενίας
Δημοτικό Στάδιο Φυλής

Το **Δημοτικό Στάδιο Φυλής** είναι ένα πολλαπλών χρήσεων γήπεδο στη Φυλή της Αττικής και χρησιμοποιείται για ποδοσφαιρικούς αγώνες. Αποτελεί την έδρα της ομάδας του Θρασύβουλου. Το γήπεδο έχει χωρητικότητα 3.142 θέσεις, ενώ επίσης διαθέτει και 8 λωρίδες στίβου γύρω από τον αγωνιστικό χώρο. 

## Ιστορία
Το γήπεδο χτίστηκε το 1989 στην Φυλή, στα ανατολικά της Δυτικής Αττικής και στους πρόποδες της Πάρνηθας. Το 2004 πραγματοποιήθηκαν κάποιες ανακαινίσεις όπως αναμόρφωση των χώρων κάτω από τη δυτική κερκίδα, καθώς αποτέλεσε προπονητικό κέντρο των Ολυμπιακών Αγώνων της Αθήνας (2004), ενώ την ίδια περίοδο δρομολογήθηκαν επιπλέον έργα, τα οποία ολοκληρώθηκαν το 2005 και περιελάμβαναν σουίτες, δημοσιογραφικά θεωρεία και νέα εξέδρα στο βόρειο πέταλο του σταδίου.

Το ρεκόρ θεατών στο γήπεδο έχει γίνει στις 19 Φεβρουαρίου του 2006 σε αγώνα μεταξύ του Θρασύβουλου και του Άρη, με 2.820 κομμένα εισιτήρια.

## Πηγές
Πληροφορίες σταδίου @ stadia.gr

Κατηγορία:Στάδια ποδοσφαίρου στην Ελλάδα
Κατηγορία:Αθλητικές εγκαταστάσεις στην Αττική
Κατηγορία:Α.Ο. Θρασύβουλος Φυλής
Κατηγορία:Στάδια πολλαπλών χρήσεων στην Ελλάδα
Αρσάκης Γ΄ της Αρμενίας

Ο **Αρσάκης Γ' της Αρμενίας**, ήταν βασιλιάς της Αρμενίας (378 - 387) και μεγαλύτερος γιος του βασιλιά Παπ της Αρμενίας, εγγονός του βασιλιά Αρσάκη Β'. Μετά τη δολοφονία του πατέρα του (374) στάλθηκε αιχμάλωτος μαζί με τον μικρότερο αδελφό του Βολογάση στον Ρωμαίο αυτοκράτορα Ουάλη, ο οποίος έστειλε στην Αρμενία να κυβερνήσει ως υποτελής του τον ξάδελφο του Βαρασδάτη, καθώς ο ίδιος ήταν ακόμα ανήλικος. Ο ξάδελφος του Βαρασδάτης δολοφόνησε τον κληρονομικό αρχηγό του στρατού Μωυσή Μαμικονιάν (377) με αποτέλεσμα ο αδελφός και διάδοχος του, Μανουήλ Μαμικονιάν, να τον ανατρέψει από την εξουσία (378) καλώντας τα δύο αδέλφια Αρσάκη και Βολογάση να συγκυβερνήσουν στον θρόνο. Έτσι, η κυβέρνηση τους σε συνεργασία με τον Μανουήλ Μαμικονιάν έφερε ευημερία και σταθερότητα στην Αρμενία καταδιώκοντας μάλιστα τους Αρειανιστές. Ο αδελφός του Βολογάσης και ο Μανουήλ Μαμικονιάν πέθαναν την ίδια χρονιά (386), ενώ ο ίδιος ο Αρσάκης Γ' πέθανε έναν χρόνο αργότερα χωρίς απογόνους (387). Από το έτος εκείνο η Αρμενία χωρίστηκε στα δύο, η Δυτική προσαρτήθηκε στην Ρώμη και η Ανατολική στην Περσία με βασιλείς υποτελείς των Σασσανιδών τους δύο γιούς του Βαρασδάτη, Χοσρόη Δ' και Βραχμσαπώρ.

## Παραπομπές


## Πηγές
* *Faustus of Byzantium, History of the Armenians, 5th century
* *D.M. Lang, Armenia: Cradle of Civilization – p.p.&nbsp;163-165, Boston: George Allen & Unwin, 1970
* *N. Lenski, Failure of Empire: Valens and the Roman State in the Fourth Century A.D, University of California Press, 2003
* *R.G. Hovannisian, The Armenian People From Ancient to Modern Times, Volume I: The Dynastic Periods: From Antiquity to the Fourteenth *Century, Palgrave Macmillan, 2004
* *A. Terian, Patriotism And Piety In Armenian Christianity: The Early Panegyrics On Saint Gregory, St Vladimir’s Seminary Press, 2005
* *A. Topchyan, The Problem of the Greek Sources of Movses Xorenac’i’s History of Armenia, Peeters Publishers, 2006
* *V.M. Kurkjian, A History of Armenia, Indo-European Publishing, 2008
* ''R.P. Adalian, Historical Dictionary of Armenia, Scarecrow Press, 2010

Κατηγορία:Βασιλείς της Αρμενίας
Χοσρόης Δ΄ της Αρμενίας

Ο **Χοσρόης Δ' της Αρμενίας** ήταν βασιλιάς της Αρμενίας από την δυναστεία των Αρσακιδών υποτελής στους Σασσανίδες της Περσίας μεταξύ 387 και 389 και την δεύτερη περίοδο μεταξύ 417 και 418) γιος του βασιλιά της Αρμενίας Βαρασδάτη,. Όταν πέθανε ο βασιλιάς Αρσάκης Γ' πρώτος ξάδελφος του πατέρα του (387) η Αρμενία μοιράστηκε στην δυτική Ρωμαϊκή και στην ανατολική Περσική ύστερα από συμφωνία του Ρωμαίου αυτοκράτορα Θεοδόσιου Α' του μέγα και του Πέρση βασιλιά Χοσρόη Σαπώρη Γ'. Οι Αρμένιοι προτιμώντας τους Πέρσες λόγω μεγαλύτερης θρησκευτικής ελευθερίας άρχισαν να μεταναστεύουν κατά τμήματα στο ανατολικό τμήμα παρακαλώντας τον Σαπώρη να τοποθετήσει βασιλιά κάποιον πρίγκιπα από την βασιλική **δυναστεία των Αρσακιδών** στον θρόνο της Αρμενίας σαν υποτελή του, ο Σαπώρης δέχθηκε να τοποθετήσει τον νεαρό Χοσρόη Δ' τοποθέτησε σε τελετή ο ίδιος ο Πέρσης βασιλιάς το στέμμα στο κεφάλι του νεαρού βασιλιά της Αρμενίας ενώ του έδωσε σύζυγο την αδελφή του με μεγάλη προίκα και στρατό για να προστατεύσει την Αρμενία. Το σημαντικότερο από τα γεγονότα της σύντομης περιόδου βασιλείας του Χοσρόη Δ' στην Αρμενία ήταν η τοποθέτηση στην θέση του εκκλησιαστικού ηγέτη της χώρας (**Καθολικού**) του Σαχάκ γιου του πρώην Καθολικού πατριάρχη Ναρσή ο οποίος ανήκε στην οικογένεια των Αρσακιδών και ήταν μακρινός ξάδελφος του. Οι καλές σχέσεις με την Περσία διεκόπησαν τον επόμενο χρόνο με τον θάνατο του Σαπώρη Γ' και την άνοδο στον θρόνο του γιου του Βαράμη Δ', ο νέος Πέρσης βασιλιάς εκθρόνισε τον Χοσρόη κατηγορώντας τον για ανυπακοή και έλλειψη συνεργασίας με την Περσική αυλή, μεταφέρθηκε αιχμάλωτος στην Περσική πρωτεύουσα Κτησιφώντα, στην θέση του βασιλιά της Αρμενίας τοποθετήθηκε ο αδελφός του Βραχμσαπώρ που κυβέρνησε ώς τον θάνατο του (417). Μετά τον θάνατο του Βραχμσαπώρ ο γιος και διάδοχος του Αρταξίας Δ΄ ήταν μόνο 12 ετών γι'αυτό ο νέος Πέρσης βασιλιάς Ισδιγέρδης Α΄ απελευθέρωσε τον Χοσρόη Δ' για να κυβερνήσει σαν συμβασιλέας στο πλευρό του ανήλικου ανιψιού του Αρταξία Δ΄, αλλά πέθανε σε έναν χρόνο. 

## Πηγές
**Faustus of Byzantium, History of the Armenians, 5th century*
**Moses of Chorene, History of Armenia, 5th Century*
**Ghazar Parpetsi, History of Armenia, 5th to 6th century*
*  
**R.G. Hovannisian, The Armenian People From Ancient to Modern Times, Volume I: The Dynastic Periods: From Antiquity to the Fourteenth Century, Palgrave Macmillan, 2004*
**C. Settipani, Continuities elites in Byzantium during the Dark Ages. Caucasian and princes of the Empire VIe the IXth century, de Boccard, Paris, 2006*
**A. Topchyan, The Problem of the Greek Sources of Movses Xorenac’i’s History of Armenia, Peeters Publishers, 2006*
**V.M. Kurkjian, A History of Armenia, Indo-European Publishing, 2008*
**Coinage and information on Sassanid Kings*

Κατηγορία:Βασιλείς της Αρμενίας
Βραχμσαπώρ της Αρμενίας

Ο **Βραχμσαπώρ** ήταν βασιλιάς της Αρμενίας από την **δυναστεία των Αρσακιδών**, υποτελής στους Σασσανίδες της Περσίας (389 - 417). Ήταν γιος του βασιλιά Βαρασδάτη και διαδέχθηκε τον αδελφό του Χοσρόη Δ', όταν αυτός εκθρονίστηκε από τον Πέρση βασιλιά Βαράμη Δ' με την δικαιολογία της ανυπακοής απέναντι στον κυρίαρχό του (389). Ο Βραχμσαπώρ υνεργάστηκε άψογα με τον *Καθολικό* επίσκοπο Σαχάκ που είχε τοποθετηθεί από τον αδελφό του· διατήρησε άριστες σχέσεις τόσο με την Ρωμαϊκή Αυτοκρατορία στην δύση όσο και με τους Πέρσες στην ανατολή· μάλιστα προχωρώντας περισσότερο, απέκτησε τον ρόλο του ειρηνοποιού στις μεταξύ τους διαμάχες. Η βασιλεία του στην Αρμενία χαρακτηρίζεται από ειρήνη, ανάπτυξη και ευημερία· διαδόθηκε ο Χριστιανισμός σε όλους τους κατοίκους και ελαχιστοποιήθηκε η διάδοση των αιρέσεων. Σε συνεργασία με τον επίσκοπο Σαχάκ δημιούργησε το **Αρμενικό αλφάβητο** (405, 406)· βοήθησε την ανάπτυξη των γραμμάτων και της λογοτεχνίας· τέλος μετέφρασε Ελληνικά και Περσικά κείμενα στα Αρμενικά. Η δημιουργία της Αρμενικής γλώσσας από τον Βραχμσαπώρ συμβαδίζει κατά πολλούς με την δημιουργία του Αρμενικού έθνους· στάθηκε η μεγάλη ευκαιρία για όλους τους Αρμένιους να μελετήσουν τις χριστιανικές γραφές. Όταν πέθανε, ο γιος και διάδοχος του Αρταξίας Δ' ήταν μόνο 12 ετών (417) και γι'αυτό ο Πέρσης βασιλιάς Ισδιγέρδης Α΄ αναγκάστηκε να ελευθερώσει τον αδελφό του Χοσρόη Δ'.

## Πηγές
**Faustus of Byzantium, History of the Armenians, 5th century*
**Ghazar Parpetsi, History of Armenia, 5th to 6th century*
**Encyclopaedia Britannica (1890-1907)*
*  
**N. Ouzounian, The Heritage of Armenian Literature: From the Oral Tradition to the Golden Age, Wayne State University Press, 2000*
**M. Chahin, The Kingdom of Armenia A history, Routledge, 2001*
**R.G. Hovannisian, The Armenian People From Ancient to Modern Times, Volume I: The Dynastic Periods: From Antiquity to the Fourteenth Century, Palgrave Macmillan, 2004*
**V.M. Kurkjian, A History of Armenia, Indo-European Publishing, 2008*
**T. Daryaee, The Oxford Handbook of Iranian History, Oxford University Press, 2012*
**Commemorative Coinage of Vramshapuh*
**Western Diocese of the Armenian Church - The Faith of the Armenian Church - The Armenian Church: A Brief Introduction By Hratch Tchilingirian*

Κατηγορία:Βασιλείς της Αρμενίας
Πρωτάθλημα καλαθοσφαίρισης Α2 εθνικής κατηγορίας ανδρών 1988-1989

Το **Πρωτάθλημα Α2 Εθνικής κατηγορίας Ανδρών 1988-1989** διεξήχθη με συμμετοχή 12 συλλόγων και ολοκληρώθηκε στις 2 Απριλίου 1989. Πρωταθλητής αναδείχτηκε ο **[[Γ.Σ. Περιστερίου (καλαθοσφαίριση ανδρών)|Γ.Σ. Περιστερίου]]**. Την άνοδο στην Α1 κατηγορία πήραν επίσης ο δευτεραθλητής Α.Ο. Παγκράτι και ο τριταθλητής Έσπερος Καλλιθέας. Οι τρεις αυτές ομάδες αγωνίστηκαν και στον πρώτο γύρο των πλέι-οφ της Α1, σύμφωνα με τον τότε ισχύοντα κανονισμό. Υποβιβάστηκε μόνο μία ομάδα, η ΜΕΝΤ.

## Βαθμολογία


20px|Α2 **Βαθμολογία** 20px|Α2





 Στην ισοβαθμία ευνοήθηκε ο Μίλωνας, διότι είχε επικρατήσει της ΜΕΝΤ και στα δύο παιχνίδια κατά τη διάρκεια του πρωταθλήματος.

## Πηγές
* εφ. "Αθλητική Φωνή", 3 Απριλίου 1989.



Κατηγορία:Α2 εθνική κατηγορία καλαθοσφαίρισης ανδρών
Πρωταθλημα Ελλαδος Α2 Ανδρων 1988 1989
Πρωταθλημα Ελλαδος Α2 Ανδρων 1988 1989
Big Guns: The Very Best of Rory Gallagher

**Big Guns: The Very Best of Rory Gallagher** είναι ο τίτλος της συλλογής τραγουδιών του μπλουζ ροκ κιθαρίστα Ρόρι Γκάλαχερ, η οποία κυκλοφόρησε τον Ιούνιο του 2005 μέσω της δισκογραφικής εταιρείας "Sony Music Distribution"  σε μορφή διπλού CD.
Η συλλογή περιλαμβάνει τραγούδια από την εποχή που ο Γκάλαχερ έπαιζε με το συγκρότημα των Taste μέχρι και τις τελευταίες ηχογραφήσεις που πραγματοποίησε και συμπεριλαμβάνονται στο δίσκο "*[[Wheels Within Wheels]]*" ο οποίος κυκλοφόρησε μετά το θάνατο του καλλιτέχνη, το 2003.
Το άλμπουμ έφθασε στο # 2 των Ιρλανδικών τσαρτ, της πατρίδας του Γκάλαχερ και παρέμεινε στους καταλόγους επιτυχιών για 21 εβδομάδες.

## Τραγούδια
***CD 1***
1. **Big Guns** *(Gallagher)* - 3:52
2. **What's Going On** *(Gallagher)* - 2:48
3. **Tattoo'd Lady** *(Gallagher)* - 4:50
4. **Bad Penny** *(Gallagher)* - 3:57
5. **Shadow Play** *(Gallagher)* - 4:55
6. **Kickback City** *(Gallagher)* - 4:51
7. **Bourbon** *(Gallagher)* - 4:04
8. **Sinnerboy** *(Gallagher)* - 5:47
9. **Used to Be** *(Gallagher)* - 5:14
10. **Goin' to my Hometown** *(Gallagher)* - 4:57
11. **Bollfrog Blues** *(traditional arr.Gallagher)* - 6:46
12. **Messin' with the Kid** *(Gallagher)* - 4:25

***CD 2***
1. **The Loop** *(Gallagher)* - 2:38
2. **Born on the Wrong Side of Time** *(Gallagher)* - 4:16
3. **A Million Miles Away** *(Gallagher)* - 6:34
4. **Calling Card** *(Gallagher)* - 5:22
5. **Out On the Western Plain** *(Gallagher)* - 3:48
6. **Lonesome Highway** *(Gallagher)* - 5:19
7. **Just the Smile** *(Gallagher)* - 3:32
8. **I'm Not Awake Yet** *(Gallagher)* - 5:40
9. **Daughter of the Everglades** *(Gallagher)* - 6:01
10. **I'll Admit You're Gone** *(Gallagher)* - 4:24
11. **The King of Zydeco** *(Gallagher)* - 3:38
12. **They Don't Make Them Like You Anymore** *(Gallagher)* - 4:06

## Θέσεις τσαρτ
***Big Guns: The Very Best of Rory Gallagher*** *(άλμπουμ)*

***Επίσημη κυκλοφορία: [[14 Ιουνίου]] [[2005]]***

## Οι μουσικοί
Οι μουσικοί οι οποίοι συμμετείχαν στις ηχογραφήσεις του "*Big Guns: The Very Best of Rory Gallagher*" είναι οι εξής:

*Ρόρι Γκάλαχερ - φωνητικά, κιθάρα, φυσαρμόνικα
*Λόνι Ντόνεγκαν - φωνητικά, κιθάρα
*Τζέρι ΜακΑβόι - μπάσο
*Ρίτσαρντ ΜακΚράκεν - μπάσο
*Γουίγκαρ Κάμπελ - κρουστά, τύμπανα
*Ροντ ντε Αθ - κρουστά, τύμπανα
*Τεντ ΜακΚένα - κρουστά, τύμπανα
*Μπρένταν Ο'Νηλ - κρουστά, τύμπανα
*Τζον Γουίλσον - κρουστά, τύμπανα
*Τζον Κουκ - πλήκτρα
*Λου Μάρτιν - πλήκτρα
*Μαρκ Φέλθαμ - φυσαρμόνικα

## Πηγές
* Allmusic review
* Επίσημο site του Rory Gallagher
* Θέσεις τσαρτ

Κατηγορία:Δισκογραφία του Ρόρι Γκάλαχερ
Κατηγορία:Άλμπουμ του 2005
Αρταξίας Δ΄ της Αρμενίας

Ο **Αρταξίας Δ' της Αρμενίας** (405 - ;) ήταν ο τελευταίος των Αρσακιδών βασιλέων της Αρμενίας (422 - 428) και ο τελευταίος βασιλιάς που διατήρησε το στέμμα του αρχαίου Αρμενικού βασιλείου. Ήταν εγγονός του Βαρασδάτη, γιος του Βραχμσαπώρ και ανιψιός του Χοσρόη Δ'. Τα γεγονότα της ζωής του είναι άγνωστα μέχρι την εποχή που έγινε βασιλιάς. Όταν πέθανε ο πατέρας του (417) ο Αρταξίας ήταν μόλις 12 ετών και αδύνατο να κυβερνήσει γι'αυτό ο πατριάρχης της Αρμενίας (καθολικός) που ήταν μακρινός συγγενής της Αρμενικής δυναστείας επισκέφτηκε τον βασιλιά των Σασσανιδών της Περσίας Ισδιγέρδη Α' για να τον παρακαλέσει να ελευθερώσει τον Χοσρόη Δ'. Ο Ισδιγέρδης συμφώνησε, ο Χοσρόης εγκαταστάθηκε ξανά στον θρόνο της Αρμενίας αλλά σε έναν χρόνο πέθανε (418). Στη συνέχεια η Αρμενία τέθηκε απ'ευθείας υπό την επίβλεψη των Σασσανιδών της Περσίας μέχρι την χρονιά που ο Αρταξίας ενηλικιώθηκε και τοποθετήθηκε υποτελής βασιλιάς (422). Είχε την υποστήριξη του επισκόπου αλλά οι Αρμένιοι ευγενείς ήταν αρκετά υποτιμητικοί μαζί του χωρίς να δείχνουν τον παραμικρό σεβασμό για τον βασιλιά τους, ο ίδιος πολύ αδύναμος χαρακτήρας δεν μπορούσε να τους αντιμετωπίσει. Οι ευγενείς της Αρμενίας τελικά βλέποντας ότι ο βασιλιάς τους δεν έχει καμιά πραγματική εξουσία κάλεσαν τον βασιλιά των **Σασσανιδών της Περσίας** Βαράμη Ε' να κυβερνήσει ο ίδιος την Αρμενία με την ενσωμάτωση της στην αυτοκρατορία του, ο Βαράμης Ε' ανταποκρίθηκε θετικά ο Αρταξίας εκθρονίστηκε και από τότε η τύχη του αγνοείται ενώ το στέμμα της Αρμενίας πέρασε στην Περσία.

## Παραπομπές


## Πηγές
**Faustus of Byzantium, History of the Armenians, 5th century*
** Ghazar Parpetsi, History of Armenia, 5th to 6th century*
*  
** E. Yarshater, The Cambridge History of Iran, Cambridge University Press, 1983*
** N. Ouzounian, The Heritage of Armenian Literature: From the Oral Tradition to the Golden Age, Wayne State University Press, 2000*
** R.G. Hovannisian, The Armenian People From Ancient to Modern Times, Volume I: The Dynastic Periods: From Antiquity to the Fourteenth*
** Century, Palgrave Macmillan, 2004*
** V.M. Kurkjian, A History of Armenia, Indo-European Publishing, 2008*
** R.P. Adalian, Historical Dictionary of Armenia, Scarecrow Press, 2010*

Κατηγορία:Βασιλείς της Αρμενίας
Μπολερό (αποσαφήνιση)

Όταν αναφερόμαστε στη λέξη **Μπολερό** μπορεί να εννοούμε:

*Μπολερό, ισπανικός χορός που άνθησε στα τέλη του 18ου αιώνα
*Μπολερό (Ραβέλ), ορχηστρικό έργο του Μωρίς Ραβέλ
*Μπολερό (ταινία), 1934
*Μπολερό (ταινία), 1984
*Μπολερό (ταινία), τσεχική ταινία παραγωγής του 2004
*Μπολερό (ρούχο), είδος ενδύματος του επάνω μέρους του σώματος
Τούβε Γιάνσον

Η **Τούβε (Τόβε) Γιάνσον** (*Tove Marika Jansson*, 9 Αυγούστου 1914 - 27 Ιουνίου 2001) ήταν Φινλανδή συγγραφέας και εικονογράφος.

## Σύντομο βιογραφικό
Γεννήθηκε στο Ελσίνκι στις 9 Αυγούστου του 1914. Η οικογένειά της κατοικούσε στο Σουηδόφωνο τμήμα της Φινλανδίας, το οποίο ονομαζόταν Μεγάλο Δουκάτο της Φινλανδίας. Επίσης και άλλα μέλη της οικογενείας της ήταν σπουδαίοι καλλιτέχνες. Ο πατέρας της, Βίκτορ Γιάνσον ήταν γλύπτης και η μητέρα της, Σίγκνε Χαμάστερν-Γιάνσον, γραφίστρια και τυπογράφος. Η Γιάνσον είχε επίσης δύο αδελφούς, που κι εκείνοι ήταν διάσημοι καλλιτέχνες. Ο πρώτος, Περ Όλοφ Γιάνσον, ήταν φωτογράφος και ο δεύτερος, Λαρς Γιάνσον, ήταν συγγραφέας και σχεδιαστής κινουμένων σχεδίων. Μολονότι το σπίτι της οικογένειας βρισκόταν στο Ελσίνκι, ένα μεγάλο μέρος των θερινών διακοπών τους το περνούσαν σ' ένα νησί κοντά στο Πορβού, πενήντα χιλιόμετρα ανατολικά του Ελσίνκι.

Η Γιάνσον σπούδασε στο Πανεπιστημιακό Κολλέγιο Τέχνης, Γραφιστικής και Σχεδίου στη Στοκχόλμη απ' το 1930 μέχρι το 1933, στη Φινλανδική Ακαδημία Καλών Τεχνών απ' το 1933 μέχρι το 1937 και τέλος στη Σχολή του Αντριάν Χολλύ και στη Σχολή Καλών Τεχνών του Παρισιού το 1938. Παρουσίασε ένα μέρος αυτών των εργασιών της σε διάφορες εκθέσεις τη δεκαετία του 1930 και στις αρχές της δεκαετίας του 1940 και η πρώτη ατομική της έκθεση έγινε το 1943.

## Έργο
Η Γιάνσον έγραψε πολλά βιβλία, μα σημαντικότερα είναι αυτά με ήρωες τα Μούμιν. Το έναυσμα για να δημιουργήσει αυτούς τους χαρακτήρες το πήρε επειδή, όταν ήταν μικρό κοριτσάκι, ένας θείος της κάθε φορά που την έβλεπε να μην τρώει το φαγητό της με όρεξη και να ετοιμάζεται να το αφήσει στη μέση, της έλεγε απειλώντας την πως στα σπίτια που υπάρχουν μικρά κοριτσάκια βρίσκεται κρυμμένο στο ντουλάπι της κουζίνας ένα Μούμιν και κάθε φορά που αυτά πάνε να κάνουν μια αταξία, αυτό βγαίνει απ' την κρυψώνα του και πηγαίνει και τους γαργαλάει τον λαιμό.

## Παραπομπές


## Εξωτερικοί σύνδεσμοι
* 
* Tove Jansson  - επίσημη ιστοσελίδα με αρχειακό υλικό.

Κατηγορία:Φινλανδοί λογοτέχνες
Κατηγορία:Φινλανδοί μυθιστοριογράφοι
Κατηγορία:Συγγραφείς παιδικής και νεανικής λογοτεχνίας
Κατηγορία:Αποδέκτες του Τάγματος του Χαμόγελου
Δημοτικό Γήπεδο Ταύρου «Σπύρος Γιαλαμπίδης»

Το **Δημοτικό Γήπεδο Ταύρου «Σπύρος Γιαλαμπίδης»** είναι ποδοσφαιρικό γήπεδο στον Ταύρο και είναι έδρα του Φωστήρα Ταύρου.

## Ιστορία
Το γήπεδο κατασκευάστηκε το 1969 και έχει το όνομα ενός παλαιού ποδοσφαιριστή και ιδρυτή  του Φωστήρα, του Σπύρου Γιαλαμπίδη, ο οποίος απεβίωσε το 1994. Το 2002 ανακατασκευάστηκαν όλες οι εξέδρες του γηπέδου λόγω παλαιότητας. Η χωρητικότητα του γηπέδου ανέρχεται στις 4.000 θέσεις.

## Παραπομπές


## Πηγές
* Πληροφορίες γηπέδου - ''stadia.gr''
* Επίσημη σελίδα Φωστήρα
* Πληροφορίες γηπέδου - Ιστότοπος Ε.Π.Σ. Αθηνών

Κατηγορία:Στάδια ποδοσφαίρου στην Ελλάδα
Κατηγορία:Αθλητικές εγκαταστάσεις στην Αθήνα
Κατηγορία:Φωστήρας Ταύρου
The Beat Club Sessions

Το **The Beat Club Sessions** είναι ζωντανά ηχογραφημένο άλμπουμ του μπλουζ ροκ κιθαρίστα Ρόρι Γκάλαχερ, το οποίο κυκλοφόρησε τον Σεπτέμβριο του 2010 μέσω της δισκογραφικής εταιρείας "Eagle Records".
Οι ηχογραφήσεις οι οποίες περιλαμβάνονται στο συγκεκριμένο άλμπουμ προέρχονται από τρεις διαφορετικές εμφανίσεις του Γκάλαχερ για το γερμανικό τηλεοπτικό πρόγραμμα "Beat Club", από το Μάιο του 1971 μέχρι τον Ιούνιο του 1972. Η πρώτη εμφάνιση του καλλιτέχνη στη συγκεκριμένη εκπομπή είχε γίνει με το προηγούμενο συγκρότημα του, τους Taste το 1970, αλλά δεν υπάρχουν τραγούδια από εκείνη την εμφάνιση στο δίσκο, αλλά από τις επόμενες τρεις τις οποίες πραγματοποίησε με το προσωπικό του σχήμα.
Τα κομμάτια τα οποία υπάρχουν στη συγκεκριμένη κυκλοφορία είναι κατά βάση συνθέσεις του Γκάλαχερ, ενώ υπάρχουν και διασκευές στα τραγούδια "*Messin' with the Kid*" του Τζούνιορ Γουέλς και "*Toredown*" του Σόνι Τόμπσον.

## Τραγούδια
1. **Laundromat** *(Gallagher)* - 5:20
2. **Hands Up** *(Gallagher)* - 6:25
3. **Sinnerboy** *(Gallagher)* - 5:42
4. **Just the Smile** *(Gallagher)* - 5:00
5. **I Don't Know Where I'm Going** *(Gallagher)* - 2:44
6. **I Could've Had Religion** *(Gallagher)* - 7:19
7. **Used to Be** *(Gallagher)* - 5:13
8. **In Your Town** *(Gallagher)* - 7:38
9. **Should've Learned My Lesson** *(Gallagher)* - 7:22
10. **Crest of a Wave** *(Gallagher)* - 5:55
11. **Toredown** *(Thompson)* - 7:37
12. **Messin' with the Kid** *(Wells)* - 6:45

## Οι μουσικοί
Οι μουσικοί οι οποίοι συμμετείχαν στις ηχογραφήσεις του "*The Beat Club Sessions*" είναι οι εξής:

*Ρόρι Γκάλαχερ - φωνητικά, κιθάρα
*Τζέρι ΜακΑβόι - μπάσο
*Γουίλγκαρ Κάμπελ - κρουστά, τύμπανα

## Πηγές
* Allmusic review
* Επίσημο site του Rory Gallagher

Κατηγορία:Δισκογραφία του Ρόρι Γκάλαχερ
Κατηγορία:Άλμπουμ του 2010
Άννα Στράτου

Η **Άννα Στράτου** είναι Ελληνίδα αθλήτρια της χειροσφαίρισης. Γεννήθηκε στην Πάτρα το 1979. Αγωνίζεται στην θέση του *αριστερού εξτρέμ*. Για πολλά χρόνια υπήρξε διεθνής. 

## Καριέρα
Έχει συνδέσει την καριέρα της με την ιστορία του τμήματος γυναικείας χειροσφαίρισης της Ορμής Πάτρας όντας αρχηγός της και μέλος της από το 2000 μέχρι το 2015.

Ξεκίνησε την καριέρα της από την ομάδα του Φοίνικα Πάτρας. Το 2000 με τη συγχώνευση του Φοίνικα Πάτρας με το Θρίαμβο Πάτρας αποτέλεσε μέλος του τμήματος χειροσφαίρισης του Θριάμβου Πάτρας. Ο Θρίαμβος Πάτρας από το 2003 κ.εξ. μετονομάστηκε σε Ορμή Πάτρας με την οποία κατέκτησε έξι συνεχόμενα πρωτάθληματα Ελλαδας από το 2007 έως το 2012, καθώς και τέσσερα Κύπελλα Ελλάδας. Αγωνίστηκε συνεχώς στο πρωτάθλημα της Α1 Εθνικής, ήδη ως αθλήτρια του Φοίνικα Πάτρας, μέχρι το 2015 ενώ έπαιξε και σε ευρωπαϊκές διοργανώσεις με την ομάδα του Θριάμβου και της Ορμής Πάτρας.

Με την απόσυρση της Ορμής Πάτρας από το πρωτάθλημα της Α1 Εθνικής, μετακόμισε στην ομάδα Σεριφάτο Αιγίου για το πρωτάθλημα της Α2 Εθνικής κατηγορίας.

## Τίτλοι
* Πρωτάθλημα Ελλαδας (6): 2007, 2008, 2009, 2010, 2011, 2012 (Ορμή Πάτρας)
* Κύπελλο Ελλάδας (4): 2007, 2009, 2010, 2012 (Ορμή Πάτρας)

## Διακρίσεις
* Φιναλίστ πρωταθλήματος Ελλάδας: 2004, 2006, 2013, 2015 (Ορμή Πάτρας)
* Φιναλίστ Κυπέλλου Ελλάδας: 2001 (Θρίαμβος Πάτρας), 2003, 2004, 2005, 2006, 2008 (Ορμή Πάτρας)

## Παραπομπές


## Εξωτερικοί σύνδεσμοι
* Προφίλ της αθλήτριας από την Ευρωπαϊκή Ομοσπονδία Χάντμπολ. eurohandball.com.
* Για να θυμούνται οι παλιοι και να μαθαίνουν οι νέοι... 12 χρόνια Ορμή Λουξ! Από το 2000 έως σήμερα. thebest.gr. 16/08/2012. Ανακτήθηκε: 14/05/2013.

Κατηγορία:Αθλήτριες της εθνικής Ελλάδος χειροσφαίρισης
Κατηγορία:Χειροσφαιριστές Ορμής Πάτρας
Κατηγορία:Χειροσφαιριστές Σεριφάτου Αιγίου
Live at Montreux (δίσκος του Ρόρι Γκάλαχερ)

Το **Live at Montreux** είναι συλλογή ζωντανών ηχογραφήσεων του μπλουζ ροκ κιθαρίστα Ρόρι Γκάλαχερ, το οποίο κυκλοφόρησε τον Ιανουάριο του 2006 μέσω της δισκογραφικής εταιρείας "Eagle Records".
Οι συγκεκριμένες ηχογραφήσεις κυκλοφόρησαν και σε μορφή DVD, προερχόμενες από τέσσερις διαφορετικές εμφανίσεις του Γκάλαχερ στο φεστιβάλ τζαζ του Μοντρέ, το 1975, το 1977, το 1979 και το 1985.

## Τραγούδια

## Πηγές
* Allmusic review
* Επίσημο site του Rory Gallagher
* Get Ready to Rock review

Κατηγορία:Δισκογραφία του Ρόρι Γκάλαχερ
Κατηγορία:Άλμπουμ του 2006
Irish Tour '74

Το **Irish Tour '74** είναι ζωντανά ηχογραφημένο άλμπουμ του μπλουζ ροκ κιθαρίστα Ρόρι Γκάλαχερ, το οποίο κυκλοφόρησε τον Ιούλιο του 1974 μέσω της δισκογραφικής εταιρείας "Polydor Records" και επανεκδόθηκε στις 14 Σεπτεμβρίου 1999 από την "Buddha Records".

## Ιστορία του δίσκου
Η ηχογράφηση του "*Irish Tour '74*" έγινε στις 29 Δεκεμβρίου 1973 στο "Ulster Hall" του Μπέλφαστ, στις 31 Δεκεμβρίου και την πρωτοχρονιά του 1974 στο "Carlton Cinema" του Δουβλίνου και στις 5 Ιανουαρίου στο "City Hall" του Κορκ, με το "*Back on My Stompin' Ground (After Hours)*" να ηχογραφείται σε ένα τζαμάρισμα του συγκροτήματος κατά τη διάρκεια της περιοδείας στο φορητό στούντιο "Lane Mobile Unit".
Το άλμπουμ ηχογραφήθηκε κατά τη διάρκεια του ευρωπαϊκού σκέλους της περιοδείας για την προώθηση του δίσκου "*[[Tattoo (άλμπουμ)|Tattoo]]*" και βιντεοσκοπήθηκε από τον Τόνι Πάλμερ με την προβολή να γίνεται μέσα στο 1974. Η επιλογή των κομματιών έγινε με γνώμονα τις προηγούμενες στούντιο κυκλοφορίες του καλλιτέχνη, ενώ συμπεριλαμβάνονται και διασκευές σε τραγούδια των Τόνι Τζο Γουάιτ, Μάντι Γουότερς και Τζ.Μπ. Χούτο.
Οι ζωντανές εμφανίσεις των οποίων οι ηχογραφήσεις υπάρχουν στο άλμπουμ συνέπεσαν με μία ταραχώδη εποχή για τη Βόρεια Ιρλανδία, με σκηνές βίας να λαμβάνουν χώρα ακόμη και σε μουσικές συναυλίες, με αποτέλεσμα πολλοί καλλιτέχνες να αποφεύγουν να παίξουν στο Μπέλφαστ και στις άλλες πόλεις της Βορείου Ιρλανδίας. Εν αντιθέσει με τη συγκεκριμένη αντιμετώπιση, ο Γκάλαχερ πραγματοποίησε τέσσερις συναυλίες οι οποίες ήταν και από τις καλύτερες του μέχρι τότε.
Το συγκεκριμένο άλμπουμ θεωρείται ένα από τα αντιπροσωπευτικότερα του ήχου του Ρόρι Γκάλαχερ, με τον κιθαρίστα να παρουσιάζει ένα πολύ δεμένο σύνολο με τα υπόλοιπα μέλη του σχήματος, δείχνοντας μουσική ωριμότητα όντας μετρημένος ή απελευθερωμένος εκεί που χρειάζεται.
Το "*Irish Tour '74*" ανέβηκε στο # 36 των τσαρτ της Μεγάλης Βρετανίας και βραβεύθηκε ως χρυσό το Φεβρουάριο του 2005.

## Τραγούδια
1. **Cradle Rock** *(Gallagher)* - 7:38
2. **I Wonder Who** *(Morganfield)* - 7:52
3. **Tattoo'd Lady** *(Gallagher)* - 5:04
4. **Too Much Alcohol** *(Hutto)* - 8:30
5. **As the Crow Flies** *(T.J. White)* - 6:02
6. **A Million Miles Away** *(Gallagher)* - 9:29
7. **Walk on Hot Coals** *(Gallagher)* - 11:13
8. **Who's That Coming** *(Gallagher)* - 10:05
9. **Back on My Stompin' Ground (After Hours)** *(Gallagher)* - 5:18
10. **Maritime** *(Gallagher)* - 0:33

## Θέσεις τσαρτ
***Irish Tour '74*** *(άλμπουμ)*

***Επίσημη κυκλοφορία: [[21 Ιουλίου]] [[1974]]***

## Βραβεία
***Irish Tour '74*** *(άλμπουμ)*
Ηνωμένο Βασίλειο (*BPI Certification*): Χρυσός

## Οι μουσικοί
Οι μουσικοί οι οποίοι συμμετείχαν στις ηχογραφήσεις του "*Irish Tour '74*" είναι οι εξής:

*Ρόρι Γκάλαχερ - φωνητικά, κιθάρα
*Τζέρι ΜακΑβόι - μπάσο
*Ροντ ντε Αθ - κρουστά, τύμπανα
*Λου Μάρτιν - πλήκτρα

## Πηγές
* *Irish Tour '74*, 1998 CD release booklet
* Allmusic review
* Sputnik Music review
* Επίσημο site του Rory Gallagher
* Αρχείο συναυλιών του Γκάλαχερ
* Αμερικανικά τσαρτ
* Βρετανικά τσαρτ
* Γερμανικά τσαρτ
* Βραβεύσεις από τη BPI

Κατηγορία:Δισκογραφία του Ρόρι Γκάλαχερ
Κατηγορία:Άλμπουμ του 1974
Γοδεφρείδος Β΄ ντε Μπρυγέρ

Ο **Γοδεφρείδος Β΄ ντε Μπρυγέρ**, (γαλλικά: *Godefroy de Bruyères*), ήταν Γάλλος ιππότης και ευγενής του Πριγκιπάτου της Αχαΐας. Ήταν εξάδελφος (ή ανιψιός) του Γοδεφρείδου Α΄ ντε Μπρυγέρ βαρόνου της Καρύταινας και ξακουστού ιππότη του Πριγκιπάτου.

## Βιογραφία
Όταν ο Γοδεφρείδος Α΄ απεβίωσε το 1272 χωρίς απογόνους, ο Γοδεφρείδος Β΄ διεκδίκησε τη βαρονία εκείνου. Πήρε δάνειο και μετέβη με συνοδεία επτά έμμισθων λογχοφόρων στον Κάρολο Α΄ των Καπετιδών-Ανζού βασιλιά της Σικελίας(-Νάπολης), που ήταν επικυρίαρχος του Πριγκιπάτου. Εκεί ο Γοδεφρείδος Β΄ του έδειξε τα απαραίτητα έγγραφα, που απέδειχναν ότι ήταν ο νόμιμος διάδοχος του εξαδέλφου του και ο Κάρολος Α΄ του είπε να πάει στο Δικαστήριο (Κούρτη) του πριγκιπάτου της Αχαΐας και αυτό να αποφασίσει. Το Δικαστήριο έλεγξε τα έγγραφα του Γοδεφρείδου Β΄ και δέχτηκε ότι ήταν ο νόμιμος διάδοχος και ότι έπρεπε να του αποδοθεί η βαρονία της Καρύταινας. Όμως ο Γουλιέλμος Β' Βιλλαρδουίνος πρίγκιπας της Αχαΐας αρνήθηκε να του δώσει την Καρύταινα, που τη μοίρασε μεταξύ αυτού και της Ισαβέλλας ντε Λα Ρος, χήρας του Γοδεφρείδο Α΄.

Ο Γοδεφρείδος Β΄ τότε, δυσαρεστημένος, κατέλαβε το Κάστρο του Αράκλοβου με τέχνασμα, ξεγελώντας τον Έλληνα φρούραρχο Φιλόκαλο. Μάλιστα έστειλε αγγελιοφόρους στους Βυζαντινούς να διαπραγματευτούν την πώληση του κάστρου. Την επόμενη ημέρα οι Φράγκοι, με αρχηγό τον Σιμεών Βιδώνη κηβητάνο των Σκορτών, περικυκλώνουν το κάστρο στέλνοντας αγγελιοφόρο στον βάιλο Νικόλαο Σαιντ-Ομέρ, ο οποίος ξεκίνησε αμέσως στρατολόγηση.

Οι Φράγκοι ξεκίνησαν στενή και πεισματική πολιορκία του Αράκλοβου· μετά από πολλές εφόδους, ο Γοδεφρείδος Β΄, βλέποντας ότι δεν αντέχει άλλο την πολιορκία, ζήτησε να κάνει συμφωνία. Οι δύο πλευρές συμφώνησαν να δοθούν στον Γοδεφρείδο Β΄ τιμάρια στην Μόραινα και ως σύζυγός του η Μαργαρίτα ντε Ροζιέρ παίρνοντας έτσι ο Γοδεφρείδος Β΄ σαν προίκα και το τιμάριο της Λισαρέας. Με τη Μαργαρίτα απέκτησαν μια κόρη, που παντρεύτηκε έναν από τους βαρόνους της Αρκαδίας.

## Οικογένεια
Νυμφεύτηκε τη Μαργαρίτα ντε Ροζιέρ, κυρία της Λισαρέας και είχε τέκνο:
* Ελένη, κυρία της Μόραινας και της Λισαρέας, παντρεύτηκε τον Βιλαίν Β΄ ντ'Ωλναί βαρόνο της Αρκαδίας.

## Πηγές
* Η Γορτυνία / Υπό Τάκη Χ. Κανδηλώρου, Εν Πάτραις: Τυπογραφείον Ανδρέου Β. Πασχά, 1898.
* Ιστορία της Φραγκοκρατίας εν Ελλάδι (1204-1566) / Ουΐλλιαμ Μίλλερ, μετάφρ. Σπυρ. Π. Λάμπρου, μετά προσθηκών και βελτιώσεων, Εν Αθήναις Ελληνική Εκδοτική Εταιρεία, 1909-1910

## Παραπομπές


Κατηγορία:Ευγενείς του Πριγκιπάτου της Αχαΐας
Κατηγορία:Βαρωνία της Καρύταινας
Can't Stop

Το **Can't Stop** είναι το τρίτο single από το άλμπουμ By the Way των Red Hot Chili Peppers. To Can't Stop θυμίζει ρυθμικά τα πρώτα τραγούδια της μπάντας αλλά με πρόοδο στη μελωδία και τους στίχους. Το τραγούδι έφτασε στο # 1 του Billboard Modern Rock Tracks και στο # 57 του Billboard Hot 100. Παρά την επιτυχία του το τραγούδι δεν συμπεριλήφθηκε στο Greatest Hits του 2003. Το τραγούδι μπορεί να παιχτεί στο Guitar Hero On Tour: Decades.

Το βίντεο κλιπ γυρίστηκε από τον Μαρκ Ρόμανεκ.

## Τραγούδια

**CD single 1**

# "Can't Stop" (John Frusciante single mix) – 4:29
# 
# "If You Have to Ask" (live)
# 
# "Christchurch Fireworks Music" (live) – 5:42

**CD single 2**

# "Can't Stop" (John Frusciante single mix) – 4:29
# 
# "Right on Time" (live)
# 
# "Nothing to Lose" (live) – 12:58

**CD single 3**

# "Can't Stop" (John Frusciante single mix) – 4:29
# 
# "Christchurch Fireworks Music" (live) – 5:42

**7" single (2003)**

# "Can't Stop" (John Frusciante single mix) – 4:29
# 
# "Christchurch Fireworks Music" (live) – 5:43

Κατηγορία:Τραγούδια των Red Hot Chili Peppers
Κατηγορία:Τραγούδια του 2002
Κατηγορία:Singles του 2003
Μπέρκνερ (νησί)

Το **Μπέρκνερ** (αγγλικά: *Berkner*) είναι νησί της Ανταρκτικής και ειδικότερα το δεύτερο μεγαλύτερο σε έκταση μετά τη Γη Αλεξάνδρου Α΄ και το 31ο μεγαλύτερο παγκοσμίως. Έχει έκταση 43.873 τ.χλμ. και είναι ακατοίκητο.

## Εξωτερικοί σύνδεσμοι
* 

Μπερκνερ
Ηλίας Αποσκίτης

Ο **Ηλίας Αποσκίτης** του Κωνσταντίνου (1889-1980) ήταν Έλληνας γιατρός και πολιτικός, ο οποίος χρημάτισε βουλευτής Γορτυνίας και Αρκαδίας (10 φορές ως το 1951) και υπουργός Προνοίας (1926), όπως επίσης Γενικός Διοικητής Κρήτης (1935).

## Βιογραφία
Γεννήθηκε στο χωριό Απόσκια (Βελημάχι) της Αρκαδίας. Υπήρξε στρατιωτικός γιατρός  (τραυματίστηκε δύο φορές υπηρετώντας στο μέτωπο) και πολιτεύτηκε αρχικά με την Ένωση των Φιλελευθέρων και αργότερα με το Κόμμα Εθνικοφρόνων. Εξελέγη πολλές φορές βουλευτής Γορτυνίας (1923, 28, 33) και Αρκαδίας (1926, 32) και στις επόμενες εκλογικές αναμετρήσεις ως το 1951.

Στην κυβέρνηση του Κονδύλη το 1926, ανέλαβε υπουργός Υγιεινής, Προνοίας και Αντιλήψεως από τις 6 ως τις 17 Σεπτεμβρίου 1926 και υπουργός Γεωργίας, Εμπορίου και Βιομηχανίας από τις 30 Αυγούστου 1926 ως τις 16 Οκτωβρίου 1926, οπότε παραιτήθηκε. 
Στην κυβέρνηση του Παναγή Τσαλδάρη διορίστηκε Γενικός Διοικητής Κρήτης στις 25 Μαΐου 1934, αντικαθιστώντας τον Ιωάννη Μουτζουρίδη
 
Ο Ηλίας Αποσκίτης έλαβε μέρος στις εκλογές του 1946 και εξελέγη βουλευτής Αρκαδίας με τον Συνδυασμό Κόμματος Εθνικοφρόνων (Κόμμα Εθνικοφρόνων) με 9.529 ψήφους. Για τελευταία φορά εξελέγη στις εκλογές του 1951.

Πέθανε στο νοσοκομείο "Ευαγγελισμός" στις 15 Δεκεμβρίου 1980 και κηδεύτηκε την επομένη από το Πρώτο Νεκροταφείο Αθηνών.

## Εξωτερικοί σύνδεσμοι
*Αρκάδες σε κυβερνητικά αξιώματα, ανάκτηση 14 Μαΐου 2013.

## Παραπομπές


Κατηγορία:Έλληνες υπουργοί Υγιεινής, Προνοίας και Αντιλήψεως
Κατηγορία:Βουλευτές Αρκαδίας
Κατηγορία:Βουλευτές Γορτυνίας
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες υπουργοί Γενικοί Διοικητές Κρήτης
Τραϊανός Νάλλης

Ο **Τραϊανός Νάλλης** ή **Δημητρίου**, ήταν σημαντικός Έλληνας πρόκριτος της Πελαγονίας και πολιτικός από τη Γραδέσνιτσα Μοριχόβου.

## Βιογραφικά στοιχεία

Ο Τραϊανός Νάλλης του Δημητρίου γεννήθηκε το 1874 στη Γραδέσνιτσα Μοριχόβου. Κατάγονταν από παλιά και επιφανή οικογένεια της Γραδέσνιτσας. Μεγάλωσε στο Μοναστήρι, όπου είχε καταφύγει η οικογένειά του για λόγους ασφαλείας. Ο αδελφός του Σταύρος ήταν ένας από τους τρεις ιδρυτές της Εσωτερικής Οργάνωσης Μοναστηρίου το 1904. Ο Τραϊανός Νάλλης ήταν πρόκριτος στο Μοναστήρι και εκλέχτηκε το 1908 βουλευτής (αντιπρόσωπος της Ελληνικής κοινότητας) του καζά Μοναστηρίου στην Οθωμανική εθνοσυνέλευση, μετά το κίνημα των Νεότουρκων με το κόμμα Φιλελεύθερη Ένωση που ήταν ένα από τα δύο μεγάλα κόμματα και πρόσκεινταν στους Νεότουρκους. Η εκλογή του ήταν τεράστια επιτυχία για τον Ελληνισμό της περιοχής, καθώς η προεκλογική περίοδος χαρακτηρίστηκε από πρωτοφανή βία, και τις μέρες των εκλογών οι Νεότουρκοι έσκιζαν τα ψηφοδέλτια και τους εκλογικούς καταλόγους προκειμένου να ψηφίσουν όσοι το δυνατόν λιγότεροι Έλληνες. Ο Τραϊανός Νάλλης ήταν ο ένας από τους τρεις Έλληνες βουλευτές που εκλέχτηκαν στο βιλαέτι Μοναστηρίου και επανεκλέχτηκε στις εκλογές του 1912.

## Παραπομπές


Κατηγορία:Οθωμανοί πολιτικοί
Κατηγορία:Έλληνες πρόκριτοι
Απαρέμφατο στην ελληνική γλώσσα

To απαρέμφατο της ελληνικής γλώσσας θεωρείται ονοματικός τύπος του ρήματος και μία από τις εγκλίσεις του, αλλά ξεκίνησε τη ζωή του ως ουσιαστικό. Απέκτησε σταδιακά μια δεύτερη χροιά, τη ρηματική, και οι βασικές του διαφορές από τους υπόλοιπους ρηματικούς τύπους (τόσο στην αρχαία ελληνική όσο και στη νέα) ήταν και παραμένουν οι εξής: δεν φανερώνει πρόσωπο ή αριθμό και δεν κλίνεται. Απαρέμφατο στα αρχαία ελληνικά είχαν συνήθως όλοι οι χρόνοι του ρήματος (και σε όλες τις φωνές) εκτός του παρατατικού και του υπερσυντέλικου. Στη νέα ελληνική  λειτουργικό ρόλο απαρεμφάτου παίζουν μόνον δύο τύποι, το απαρέμφατο ενεργητικού αορίστου (σε –ει) και του παθητικού (σε –θει), που με το βοηθητικό ρήμα «έχω» σχηματίζουν περιφραστικά πολλούς συντελεσμένους χρόνους των ρημάτων. Το αρχαίο απαρέμφατο βάφτισε έμμεσα τα απαρέμφατα πολλών άλλων γλωσσών, αφού οι Λατίνοι απέδωσαν τον αντίστοιχο γραμματικό τους τύπο ως infinitivus modus μεταφράζοντας την ελληνική γραμματική.
## Ετυμολογία
Η λέξη πλάστηκε  από τους γραμματικούς των Ελληνιστικών και Ρωμαϊκών χρόνων που μελετώντας τους κλασικούς συγγραφείς της αρχαιότητας  διέκριναν στους ρηματικούς τύπους που εκείνοι χρησιμοποιούσαν δύο στοιχεία: τα  «παρεμφατικά» (από το ρήμα παρεμφαίνω 

Κατηγορία:Γραμματική
Στρατιωτικοποιημένη Βανδέα

Η **στρατιωτικοποιημένη Βανδέα** (γαλλ. Vendée militaire) είναι ο όρος που χρησιμοποιείται για τον ορισμό των εξεγερμένων εδαφών κατά τη διάρκεια της Εξέγερση της Βανδέας κατά τη Γαλλική Επανάσταση. 

Διαμοιρασμένη μεταξύ των παλαιών επαρχιών του Πουατού, του Ανζού και της Βρετάνης, ξεπερνώντας, συνεπώς, κατά πολύ τα όρια του νομού της Βαντέ, περιελάμβανε επίσης το νότιο τμήμα της Λουάρ-Ανφεριέρ, το νοτιοδυτικό τμήμα της Μαιν-ε-Λουάρ (περιοχή των Μωζ) και το βορειοδυτικό τμήμα των Ντε-Σεβρ. Τα όριά της τίθεντο από τις οχυρές θέσεις των Δημοκρατικών : Ναντ, Ανζέ, Σωμύρ, Τουάρ, Παρτεναί, Λυσόν, Φοντεναί-λε-Κοντ και Λε Σαμπλ-ντ'Ολόν. 


Αρχείο:Vendee-militaire 2.svg|Χάρτης των εξεγερμένων περιοχών κατά την διάρκεια της Εξέγερσης της Βανδέας.
Αρχείο:Carte de la Vendée militaire.svg|Χάρτης της στρατιωτικοποιημένης Βανδέας (με πράσινο χρώμα εμφανίζονται οι δασικές εκτάσεις).


## Σύλλογος
Ένας σύλλογος ο οποίος φέρει αυτή την ονομασία μελετά τις μνήμες των πολέμων της Βαντέ και φροντίζει στην διατήρησή των μνημών των γεγονότων εκείνης της εποχής.

Κατηγορία:Πόλεμος της Βανδέας
Ψευδοσουάνοι

**Ψευδοσουάνοι** (γαλλ. faux chouans) ή **αντισουάνοι** (contre-chouans) ήταν ψευδώνυμο που είχε δοθεί σε ληστές, αβράκωτους ή δημοκρατικούς που μεταμφιέζονταν σε Σουάνους, στη διάρκεια της Εξέγερσης των Σουάνων, κατά την Γαλλική Επανάσταση.

## Ρόλος των ψευδοσουάνων
Οι ψευδοσουάνοι χρησιμοποιήθηκαν για πρώτη φορά στη διάρκεια της Τρομοκρατίας, όμως ήταν κυρίως υπό το Διευθυντήριο που χρησιμοποιήθηκαν συστηματικά. Επρόκειτο για κατάδικους και ληστές οι οποίοι προσλαμβάνονταν από τις δημοκρατικές Αρχές, ήταν ντυμένοι και εξοπλισμένοι με τρόπο παρόμοιο αυτού των εξεγερμένων. Ώστε να απαξιωθεί το κίνημα των Σουάνων, αφήνονταν στη συνέχεια ελεύθεροι με αποστολή να λεηλατήσουν στις εξοχές, όπου συμπεριφέρονταν ως πραγματικοί ληστές.

Ο Σουάνος συνταγματάρχης Τουσαίν Ντυ Μπρέιγ ντε Πονμπριάν έγραψε στα Απομνημονεύματά του: 

Στις 15 Νοεμβρίου 1794, ο Δημοκρατικός στρατηγός Ζαν Αντουάν Ροσινιόλ έγραφε: 

Το 1798, ο Ζαν-Μαρί Σοτέν ντε Λα Κουαντιέρ, υπουργός της αστυνομίας επανεκκίνησε την χρησιμοποίηση των Ψευδοσουάνων. Στις 13 Μαρτίου 1798, έγραφε σε μυστική επιστολή: 

## Αντίδραση του στρατού
Σύντομα, αποτέλεσαν τον στόχο επιθέσεων των Σουάνων.
Η χρήση τους υπήρξε επίσης ιδιαιτέρως αντιδημοφιλής εντός του Δημοκρατικού Στρατού, και αρκετοί ήταν οι αξιωματικοί που δυσφορούσαν για αυτές τις πρακτικές.

Στις 30 Νοεμβρίου 1794, ο Δημοκρατικός στρατηγός Αλεξί Αντουάν Σαρλερί έγραφε σε επιστολή : 

Ο Δημοκρατικός στρατηγός Ζαν Ερνέστ Κριγκ, διορισμένος στο Ρεντόν, έγραφε στον εκπρόσωπο Μπολέ: 

## Παραπομπές


Κατηγορία:Σουάνοι
Κατηγορία:Πόλεμος της Βανδέας